The Beaver

The Beaver er en dramafilm fra 2011. Filmen er regissert av Jodie Foster, skrevet av Kyle Killen, og har Mel Gibson, Foster, Anton Yelchin og Jennifer Lawrence i hovedrollene.

 Handling 
Walter Black er en deprimert direktør for et leketøysselskap som er på randen av konkurs. Kona Meredith (Jodie Foster) har kastet ham ut, til stor lettelse for sønnen Porter (Anton Yelchin). En dag finner Walter en tøybever som han setter på hånden og begynner å prate til. Etterhvert svarer også Walter seg selv som beveren i en britisk aksent, og tøybeveren blir hans andre identitet. I begynnelsen synes familien det bare er morsomt, men når Walter blir følelsesmessig avhengig av beveren, blir de bekymret for at Walter er i ferd med å tørne helt.

Porter har også sine egne ting å styre med; han er en mønsterelev som tar betalt for å skrive andres stiler. En dag får han i oppdrag å skrive avgangseleven Norahs (Jennifer Lawrence) tale på skoleavslutningen. De kommer nær hverandre underveis, men Porters familiesituasjon, samt at Norah bærer på en mørk hemmelighet truer forholdet deres.

 Rolleliste 
 Rolle  Skuespiller Walter Black  Mel Gibson Meredith Black  Jodie Foster Porter Black  Anton Yelchin Norah  Jennifer Lawrence Henry Black  Riley Thomas Stewart Jared  Zachary Booth Vice President  Cherry Jones

 Trivia 
 Jim Carrey og Steve Carell ble vurdert for å spille hovedrollen.
 Jodie Foster ville opprinnelig at  Kristen Stewart skulle spille Norah, men Stewart var opptatt med en Twilight-film. Foster hadde tidligere jobbet med Stewart i Panic Room (2002) og ble imponert av hennes talent.
 En av to filmer i 2011 hvor Anton Yelchin og Jennifer Lawrence spiller kjærester. Den andre var Like Crazy.

 Eksterne lenker 



Kategori:Filmer fra 2011
Kategori:Dramafilmer fra USA
Kategori:Engelskspråklige filmer